ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место:Обреновац

Број:**5634-E.03.02.-454399/9-2017**

Датум: **24.10.2017.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **ЈН/3000/0963/2017(1384/2017)** за набавку добара Радијаторски вентили, радијатори, опрема за централно грејање (ТЕНТ Б), на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Спремамо документацију за тендер радијаторских вентила, радијатора, опреме за централно грејање под редним бројем 5364-Е.03.02-454399/5-2017 од 03.10.2017.године.

Да ли за тендер треба посебно доставити Уверење пореске управе о измиреним порезима и доприносима или је довољна изјава понуђача на меморандуму фирме потписана од стране овлашћеног лица за заступање фирме?

**ОДГОВОР 1:**

Потребно је да испуните услов из тачке 4. Конкурсне документације - “УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА“, одељак 3., у ком стоји да као доказ треба да доставите **уверење Пореске управе** Министарства финансија да сте измирили доспеле порезе и доприносе **и уверење Управе јавних прихода локалне самоуправе (града, односно општине**) према месту седишта пореског обвезника правног лица и предузетника, односно према пребивалишту физичког лица, да сте измирили обавезе по основу изворних локалних јавних прихода.

Ако сте уписани у Регистар понуђача не морате да приликом подношења понуде достављате доказ о испуњеност обавезних услова за учешће у поступку јавне набавке.

**Наведена појашњења сматрају се саставним делом конкурсне документације за предметну јавну набавку.**